hotchpotch/miracl-hf-unified huggingface dataset:
সাফিয়া বিনতে হুওয়াই
সাফিয়া বিনতে হুওয়াই (, ) (আনুমানিক ৬১০– আনুমানিক ৬৭০) ছিলেন নবী মুহাম্মদ (সঃ) এর স্ত্রী এবং উম্মুল মুমিনিন(বিশ্বাসীদের মাতা)।
সাফিয়া(রা) মদীনায় ইহুদী গোত্র বনু নাদিরে গোত্র প্রধান হুওয়াই ইবনে আকতাবের ঘরে জন্মগ্রহণ করেন। প্রথমে তার সালাম ইবনে মিশকামের সাথে বিবাহ হয় ও পরে তালাক প্রাপ্ত হয়।
কালাপানিঝরা নদী
কালাপানিঝরা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোনা জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালাপানিঝরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৬।
গাম্বিয়া–বাংলাদেশ সম্পর্ক
গাম্বিয়া–বাংলাদেশ সম্পর্ক হল গাম্বিয়া ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
খাদ্যে স্বয়ংসম্পূর্ণতা অর্জনের লক্ষ্যে গাম্বিয়া বাংলাদেশের কাছে কৃষিখাতে সহযোগিতা কামনা করেছে। স্বাস্থ্যখাতে সহযোগিতার জন্যেও গাম্বিয়া বাংলাদেশের কাছে সহযোগিতা চেয়েছে। বাংলাদেশ থেকে দক্ষ চিকিৎসক, নার্স নেওয়ার ব্যাপারেও তারা আগ্রহী। বাংলাদেশে এই সকল খাতে বাংলাদেশ গাম্বিয়াকে সহযোগিতা করার ব্যাপারে সম্মত হয়েছে। ঔষধ, কৃষি (বিশেষহত ধান ও তুলা), শিক্ষা এবং নারীর ক্ষমতায়ন প্রভৃতি ক্ষেত্রে একটি প্রকৃত অবকাঠামো গঠনের ব্যাপারে দুই দেশই সম্মত হয়েছে। ২০১৪ সালে ঢাকায় আনুষ্ঠানিক সফরে এসে গাম্বিয়ার শিল্প, বাণিজ্য, আঞ্চলিক একত্রীকরণ এবং কর্মব্যবস্থাপনা মন্ত্রী আবদুলিয়া জোব দেশটির সামাজিক ও অর্থনৈতিক উন্নয়নের ব্যাপারে বাংলাদেশের সহযোগিতা প্রত্যাশা করেন বলে জানান।
দ্বিপাক্ষিক অর্থনৈতিক সহযোগিতা উন্নয়নের ব্যাপারে বাংলাদেশ ও গাম্বিয়া উভয়েই আগ্রহ প্রকাশ করেছে এবং এ ব্যাপারে প্রয়োজনীয় পদক্ষেপ গ্রহণ করছে। বাংলাদেশি বেশকিছু পণ্য, যেমনঃ ঔষধ, তৈরি পোশাক, পাট, পাটজাত দ্রব্য, নিটওয়্যার, সিমেন্ট, সিরামিক প্রভৃতি গাম্বিয়ায় ভালো বাজার পাচ্ছে। বাংলাদেশ থেকে গাম্বিয়ায় দক্ষ কর্মজীবী নেওয়ার জন্যেও বাংলাদেশ সহযোগিতা দিতে সম্মত হয়েছে, যারা সামাজিক-অর্থনৈতিক ক্ষেত্রে অবদান রাখতে পারে।
কোরাঙ্গী নদী
কোরাঙ্গী নদী বাংলাদেশের উত্তর-পূর্বাঞ্চলের হবিগঞ্জ জেলার একটি নদী। নদীটির দৈর্ঘ্য ৫৮ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কোরাঙ্গী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৮।
খাজাচিং নদী
খাজাচিং নদী বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ৩৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাজাচিং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৯।
ঘানা–বাংলাদেশ সম্পর্ক
ঘানা–বাংলাদেশ সম্পর্ক হল ঘানা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। ঘানা এবং বাংলাদেশ পরস্পরের সাথে উষ্ণ কূটনৈতিক সম্পর্ক বজায় রেখে চলছে এবং সম্পর্ক আরো দৃঢ় করার ব্যাপারেও আগ্রহী।
২০১০ সালে প্রাক্তন পররাষ্ট্র সচিব মোহাম্মদ মিজারুল কায়েস আক্রাতে আনুষ্ঠানিক সফর করেন।
দ্বিপাক্ষিক অর্থনৈতিক সম্পর্ক ধরে রাখা এবং সম্প্রসারণের জন্য উভয় রাষ্ট্রই ব্যবসা এবং আনুষ্ঠানিক ব্যবসায়ীদের সফর চালু রেখেছে। দুই দেশই বাণিজ্য মেলার আয়োজন করে থাকে। ২০১২ সালে বাংলাদেশ রপ্তানী উন্নয়ন ব্যুরোর সভাপতি শুভাশীষ বোসের নেতৃত্বে একটি উচ্চপদস্থ ব্যবসায়ীদের দল ঘানায় দুই দেশের মধ্যকার বাণিজ্য সম্প্রসারণের নতুন দিক উন্মোচনের উদ্দেশ্যে ঘানায় সফর করেন। পশ্চিম আফ্রিকাতে ঘানার কৌশলগত অবস্থান এবং অটল অর্থনৈতিক অবস্থার কারণে বাংলাদেশি বিনিয়োগকারীরা ঘানায় বিনিয়োগ করতে উৎসাহী। তৈরি পোশাক এবং ঔষধশিল্পের মত দ্রব্যসামগ্রি ঘানার বাজারে ব্যাপক সাড়া ফেলে।
বাংলাদেশের বড় ফুটবল ক্লাবগুলোর অন্য অনেক ঘানার ফুটবলাররা নিয়মিতই খেলে থাকেন। ঘানার ফুটবলারদের বিদেশে খেলার ক্ষেত্রে অন্যতম প্রিয় গন্তব্য হল বাংলাদেশ।.
খাসিমারা নদী
খাসিমারা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৯১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাসিমারা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২০।
খেপা নদী
খেপা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১১ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খেপা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২১।
ব্লু লাইন (দিল্লি মেট্রো)
ব্লু লাইন হল দিল্লি মেট্রো রেল এর সবচেয়ে দীর্ঘ মেট্রো লাইন।এই মেট্রো লাইনটি মোট দীর্ঘ।এর মধ্যে ৫০.৫৬ কিমি প্রধান লাইন ও শাখা লাইন।এই লাইনটি দ্বারকা সেক্টর ২১ থেকে নয়ডা সিটি সেন্টার পর্যন্ত গেছে। এবং শাখা লাইনটি গেছে বৈশালী থেকে যমুনা ব্যাঙ্ক পর্যন্ত।
ব্লু লাইনের দ্বারকা থেকে বারাখাম্বা অংশের উদ্ভোদন করেন প্রাক্তন প্রধান মনত্রী মনমোহন সিং ২০০৫ সালের ৩১ ডিসেম্বার এবং এই সময় থেকেই এই লাইটি জনসাধারনের জন্য প্ররিসেবা প্রদান করছে।
আইভরি কোস্ট–বাংলাদেশ সম্পর্ক
আইভরি কোস্ট–বাংলাদেশ সম্পর্ক হল আইভরি কোস্ট এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশের প্রাক্তন পররাষ্ট্র সচিব মোহাম্মদ মিজারুল কায়েস ২০১০ সালে আবিজানে আনুষ্ঠানিক সফর করেন।
২০০৪ সাল থেকে আইভরি কোস্টে শান্তিরক্ষা মিশনে কাজ করে চলেছে এবং এ মিশনে এখন পর্যন্ত সর্বোচ্চ অবদান রেখেছে বাংলাদেশ। বাংলাদেশি শান্তিরক্ষা বাহিনী নিরাপত্তা এবং স্বাস্থ্যখাতে সহায়তা দিয়ে আসছে। ২০০৮ সালে এবং ২০১৩ সালে এই শান্তিরক্ষা বাহিনী জাতিসংঘ মেডেল লাভ করে। ২০১০ সালে বাংলাদেশ সেনাবাহিনীর মেজর জেনারেল আবদুল হাফিজ আইভরি কোস্টে ইউএন মিশনের ফোর্স কমান্ডার হিসেবে নিয়োজিত হন। বাংলাদেশ বিমানবাহিনীও এ মিশনে কর্মী পাঠিয়েছে। ২০০৪ সাল পর্যন্ত প্রায় ১০৪ জন সেনা এবং তিনটি বেল-২১২ হেলিকপ্টার আইভরি কোস্টে কাজ করে চলেছে।
খাদ্য নিরাপত্তা কর্মসূচীতে বাংলাদেশি ব্যবসায়ী কর্তৃক অব্যবহৃত জমি ইজারার মাধ্যমে ব্যবহার করতে পারার সুযোগ আছে এমন পশ্চিম আফ্রিকার দেশগুলোর মধ্যে আইভরি কোস্ট প্রথম স্থানে রয়েছে। আইভরি কোস্ট বাংলাদেশ কৃষিখাতে যে সকল প্রযুক্তি ব্যবহার করছে তা প্রয়োগের ব্যাপারেও আগ্রহ প্রকাশ করেছে।
আইভরি কোস্টে ফল প্রক্রিয়াকরণ শিল্প স্থাপনে বাংলাদেশি বিনিয়োগকারীরা আগ্রহ প্রকাশ করেছে। আইভরি কোস্টে বাংলাদেশের তৈরি পোশাক এবং ঔষধের ব্যাপক চাহিদা রয়েছে।
গুমাই নদী
গুমাই নদী বাংলাদেশের উত্তর-পূর্বাঞ্চলের নেত্রকোনা ও সুনামগঞ্জ জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুমাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৩।
ঘাগটিয়া নদী
ঘাগটিয়া নদী বাংলাদেশের উত্তর-পূর্বাঞ্চলের ময়মনসিংহ জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ২১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাগটিয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৪।
ঘানুরা নদী
ঘানুরা নদী বা বগালা নদী বা বুখা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘানুরা-বগালা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৫।
রেড লাইন (দিল্লি মেট্রো)
রেড লাইন হল দিল্লি মেট্রো এর একটি মেট্রো লাইন।এই লাইটির মোট দৈর্ঘ্য ।এই লাইনটির নির্মাণের পরিকল্পনা করা হয় ১৯৯৫ সালে এবং ১৯৯৮ সালে এর নির্মাণ শুরু হয়।এর পর ২০০২ সালে প্রথম রেড লাইনের একটি অংশ চালু হয়।এটি দিল্লি মেট্রোর প্রথম ও সবচেয়ে পুরানো মেট্রো লাইন এবং দেশের মধ্যে দ্বিতীয় (প্রথম কলকাতা মেট্রো এর লাইন ১) পুরানো মেট্রো লাইন।এই মেট্রো লাইনে মোট ২১ টি মেট্রো স্টেশন রয়েছে।এই রেড লাইন দিল্লির পূর্ব-উত্তর অংশের সঙ্গে উত্তর এবং উত্তর- পশ্চিম অংশকে যুক্ত করেছে।
কেনিয়া–বাংলাদেশ সম্পর্ক
কেনিয়া–বাংলাদেশ সম্পর্ক হল কেনিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশের প্রাক্তন পাট ও বস্ত্রমন্ত্রী আবদুল লতিফ সিদ্দিক ২০১২ সালে নাইরোবিতে আনুষ্ঠানিক সফরে যান।
খাদ্য নিরাপত্তা নিশ্চিতকরণে পড়ে থাকা জমি ইজারা নেওয়ার ক্ষেত্রে বাংলাদেশের অন্যতম কাঙ্ক্ষিত গন্তব্য কেনিয়া। কেনিয়াও পড়ে থাকা বৃহৎ অঞ্চলের জমির ব্যাপারে বাংলাদেশের ইজারা নেবার ব্যাপারে আগ্রহ প্রকাশ করেছে। এ জমিতে ধান ও তুলা উৎপাদিত হবে।
দ্বিপাক্ষিক বাণিজ্য ও বিনিয়োগ সম্প্রসারণের জন্য কেনিয়া এবং বাংলাদেশ উভয়েই আগ্রহ প্রকাশ করেছে। বাংলাদেশ থেকে কেনিয়ার রপ্তানিকৃত পণ্যের মধ্যে পাট শীর্ষস্থান দখল করে রয়েছে। কেনিয়া বাংলাদেশ থেকে ঔষধও আমদানি করছে। ২০১২ সালে পাট ও বস্ত্রমন্ত্রী নেতৃত্বে একটি বাংলাদেশি দল নাইরোবিতে সফর করে এবং বাণিজ্যখাতের নানা ব্যক্তিত্ব ও কেনিয়ার মন্ত্রীদের সাথে সাক্ষাৎ করে। তারা দুই দেশের মধ্যে অর্থনৈতিক কর্মকাণ্ড আরো জোরালো করার ব্যাপারে আলোচনা করেন।
২০১৭ ফিফা অনূর্ধ্ব-২০ বিশ্বকাপ
২০১৭ ফিফা অনূর্ধ্ব-২০ বিশ্বকাপ হল ফিফার সদস্য দেশসমূহের অনূর্ধ্ব-২০ পুরুষ জাতীয় যুব দলসমূহের জন্য আয়োজিত ফিফা অনূর্ধ্ব-২০ বিশ্বকাপের ২১তম আসর। এবারের এই আন্তর্জাতিক ফুটবল প্রতিযোগিতাটি ২০১৭ সালের ২০ মে - ১১ জুন দক্ষিণ কোরিয়ায় অনুষ্ঠিত হবে।
জাপান ও মেক্সিকোর পরে দক্ষিণ কোরিয়া তৃতীয় দেশ, যে ফিফার পুরুষদের সকল আন্তর্জাতিক প্রতিযোগিতার আয়োজন করেছে। এর পূর্বে দক্ষিণ কোরিয়া ২০০১ ফিফা কনফেডারেশন কাপ, ২০০২ ফিফা বিশ্বকাপ ও ২০০৭ ফিফা অনূর্ধ্ব-১৭ বিশ্বকাপের আয়োজন করেছিল।
বাংলাদেশ–মালাউই সম্পর্ক
বাংলাদেশ–মালাউই সম্পর্ক হল বাংলাদেশ এবং মালাউই রাষ্ট্রদ্বয়ের মধ্যকার দ্বিপাক্ষিক সম্পর্ক। এ দুই দেশের কারোরই স্থায়ী রাষ্ট্রদূত নেই। ২০১২ সালে মালাউইয়ের রাষ্ট্রপতি বিঙ্গু ওয়া মিথারিকার বাংলাদেশের সাথে সম্পর্ক স্থাপনের আগ্রহের মাধ্যমে দুই দেশের মধ্যে কূটনৈতিক মিশন স্থাপিত হয়। দুই দেশই গ্রুপ অব ৭৭ ও কমনওয়েলথ অব নেশনস এর সদস্য।
বাণিজ্য ও সামাজিক উন্নয়ন খাতে উল্লেখযোগ্য সহযোগিতামূলক কর্মসূচী গ্রহণে দুই দেশই আগ্রহী। মালাউইয়ের অন্য়তম প্রধান উৎপাদিত দ্রব্য হল তুলা, যা বাংলাদেশের বস্ত্রশিল্পের জন্য অত্যাবশ্যক। এই খাতে বিনিয়োগের জন্য বাংলাদেশ আগ্রহী। নারীর ক্ষমতায়ন এবং দারিদ্র্য বিমোচনে বাংলাদেশের উন্নতি একটি রোল মডেল হিসেবে মালাউই অনুসরণ করতে চায়।
বার্নার্ড উইড্রো
বার্নার্ড উইড্রো স্ট্যানফোর্ড বিশ্ববিদ্যালয় এর তড়িৎ প্রকৌশলের অধ্যাপক।
উইড্রো ১৯২৯ সালে কানেকটিকাটের নরউইচে জন্মগ্রহণ করেন। তিনি এমআইটি থেকে তড়িৎ প্রকোউশলে ১৯৫১ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৬ সালে ডক্টর অব সায়েন্স ডিগ্রি অর্জন করেন। তিনি ১৯৫১ থেকে ১৯৫৬ সাল পর্যন্ত এমআইটিতে রিসার্চ অ্যাসিস্ট্যান্ট এবং লিঙ্কন ল্যাবরেটরী স্টাফ হিসেবে কর্মরত ছিলেন। ১৯৫৬ সালে এমআইটতে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৫৯ সালে স্ট্যানফোর্ড বিশ্ববিদ্যালয় এ তড়িৎ প্রকৌশলের অধ্যাপক পদে যোগদান করেন। তাঁর ২১টি প্যাটেন্ট রয়েছে। তাঁর প্রকাশনার মধ্যে রয়েছে ৪টি বই, ৪টি বইয়ের অধ্যায় এবং ১৩২টি গবেষণাপত্র।
ওয়েস্ট ইন্ডিয়ান টেস্ট ক্রিকেটারদের তালিকা
এটি ওয়েস্ট ইন্ডিয়ান টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ওয়েস্ট ইন্ডিজ ১৯২৮ সালে টেস্ট পরিবারভূক্ত হয়। ২৭ ডিসেম্বর, ২০১৬ পর্যন্ত ৩০৯জন ক্রিকেটার ওয়েস্ট ইন্ডিজ ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যান ২৭ ডিসেম্বর, ২০১৬ তারিখ অনুযায়ী সঠিক।
জোয়েল স্ট্যানলি এঙ্গেল
জোয়েল স্ট্যানলি এঙ্গেল একজন মার্কিন প্রকৌশলী।
এঙ্গেল ১৯৩৬ সালের ৪ ফেব্রুয়ারি জন্মগ্রহণ করেন। সিটি কলেজ অব নিউ ইয়র্ক থেকে তড়িৎ প্রকৌশলে ব্যাচেলর্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৫৯ সালে এমএসসি ডিগ্রি অর্জন করেন। তিনি পলিটেকনিক ইন্সটিটিউট অব ব্রুকলিন থেকে পিএইচডি ডিগ্রি অর্জন করেন। এঙ্গেল ১৯৫৯ সালে বেল ল্যাবসে যোগদান করেন। তিনি ১৯৮৩ সালে স্যাটেলিয়াট বিজনেস সিস্টেমসের ভাইস প্রেসিডেন্ট অব ইঞ্জিনিয়ারিং নিযুক্ত হন।
এনসাইক্লোপিডিয়া অব ইসলাম
এনসাইক্লোপিডিয়া অফ ইসলাম (EI) বা ইসলামের বিশ্বকোষ হচ্ছে ইসলামিক শিক্ষা বিষয়ক একটি তথ্যভাণ্ডার যা ব্রিল প্রকাশনীর দ্বারা প্রকাশিত হয়। ইসলাম শিক্ষা বিষয়ক ক্ষেত্রে এটিকে প্রামাণ্য বই হিসেবে মনে করা হয়। এটির প্রথম সংখ্যা ১৯১৩–১৯৩৮-এ প্রকাশিত হয়, দ্বিতীয় সংখ্যা ১৯৫৪-২০০৫, এবং তৃতীয় সংখ্যা শুরু হয় ২০০৭ সালে।
"EI"কে ইসলাম শিক্ষা বিষয়ক ক্ষেত্রে একটি আদর্শ প্রামাণ্য বই হিসেবে মনে করা হয় নির্দিষ্ট বিষয়ে অণুচ্ছেদ স্বীকৃত বিশেষজ্ঞ ব্যক্তিদের দ্বারা এটি রচিত।
বাংলাদেশ–লাইবেরিয়া সম্পর্ক
বাংলাদেশ–লাইবেরিয়া সম্পর্ক হল বাংলাদেশ এবং লাইবেরিয়া রাষ্ট্রদ্বয়ের মধ্যকার দ্বিপাক্ষিক সম্পর্ক। কোনো দেশেরই পরস্পরের দেশে কর্মরত স্থায়ী রাষ্ট্রদূত নেই।
২০০৩ সাল থেকে জাতিসংঘ মিশনের জন্য বাংলাদেশি শান্তিরক্ষা বাহিনী লাইবেরিয়ায় কাজ করে চলেছে। লাইবেরীয়দেরকে বিনামূল্যে স্বাস্থ্যগত সহযোগিতাও দিয়ে আসছে শান্তিরক্ষীরা। কম্পিউটার/আইটি, পোশাক নির্মাণ, জেনারেটন মেরামত এবং পরিচালনা প্রভৃতি খাতের উন্নয়নের জন্য দক্ষ লাইবেরীয় জনগোষ্ঠী তৈরির উদ্দেশ্যে বাংলাদেশের শান্তিরক্ষীরা লাইবেরীয়দের প্রশিক্ষণ দিয়ে থাকে। বাংলাদেশের প্রকৌশলীরা লাইবেরিয়ায় নির্মাণ, মেরামত এবং অবকাঠামোগত স্থাপনার ক্ষেত্রেও কাজ করে চলেছে। ২০০৮ সালে বাংলাদেশি শান্তিরক্ষীরা "বাংলাদেশ স্কয়ার" নামে একটি অবসর কাটানোর জন্য শিক্ষামূলক স্থাপনা নির্মাণ করেন। জিবার্ঙ্গার এ শহরে ভোকেশনাল প্রশিক্ষণের পাশাপাশি বাচ্চাদের খেলাধুলারও ব্যবস্থা রয়েছে। শান্তিরক্ষীরা ৫০০০-এরও বেশি লাইবেরীয়কে স্বাস্থ্যগত সহযোগিতা করে আসছে।
লাইবেরীয় সিকিউরিটি কর্মকর্তারা অভিযোগ করেছিল যে লোগাতুও সীমান্তে কর্মরত বাংলাদেশি ইউএনএমআইএল তাদের কাছ থেকে ২০১৩ সালের মে মাসে দুটি জেনারেটর এবং একটি পানি পরিশোধন কেন্দ্র নিয়ে নেয়। তারা এও অভিযোগ করে যে শান্তিরক্ষীরা ২০ জন ইউএনএমআইএল থাকা একটি অবকাঠামো ভেঙে ফেলে এর ভবনটির সবকিছু নিকটস্থ সীমান্তের মুসলিমদেরকে দিয়ে দেয়। তারা মূলয় বাংলাদেশি শান্তিরক্ষীদের বিরুদ্ধে এর সহকর্মী মুসলিমদের প্রতি একচোখা আচরণের অভিযোগ করে।
ব্র্যাকসহ বাংলাদেশের বেশকিছু এনজিও লাইবেরিয়ায় কাজ করে চলেছে। এগুলো মূলত ক্ষুদ্র ঋণ, পোলট্রি খামার, গবাদিপশুচাষ, গ্রামীণ উন্নয়নে কাজ করে চলছে।
২০১১ সালে বাংলাদেশের একটি দল বাণিজ্য ও বিনিয়োগ সম্প্রসারণের নতুন ক্ষেত্রের ব্যাপারে আলোচনার জন্য লাইবেরিয়ায় সফর করে। বাংলাদেশের রপ্তানী উন্নয়ন ব্যুরো জানায় যে তারা লাইবেরিয়ার সরকারি ও বেসরকারি খাতে প্রায় ৩ মিলিয়ন মার্কিন ডলার বিনিয়োগ করবে। বাংলাদেশি বিনিয়োগকারীরা লাইবেরিয়ায় ঔষধ কোম্পানি খোলার ব্যাপারেও আগ্রহ প্রকাশ করেছে যা লাইবেরিয়ায় কর্মক্ষেত্র সৃষ্টি করবে।
দ্য অ্যাভিয়েটর (সাউন্ডট্র্যাক)
দ্য অ্যাভিয়েটর: চলচ্চিত্রের সঙ্গীত ২০০৪ সালে মুক্তিপ্রাপ্ত "দ্য অ্যাভিয়েটরের" মৌলিক সঙ্গীত। এই চলচ্চিত্রে অভিনয় করেছেন লিওনার্দো ডিক্যাপ্রিও, কেট ব্লানচেট, কেইট বেকিনসেল, অ্যালান আলডা প্রমুখ। চলচ্চিত্রটির সঙ্গীতায়োজন করেছেন হাউয়ার্ড শোর এবং গান গেয়েছেন ব্রাসেলস ফিলহার্মোনিক (প্রাক্তন ফ্লেমিশ রেডিও অর্কেস্ট্রা)।
অ্যালবামটি শ্রেষ্ঠ মৌলিক সঙ্গীতের জন্য গোল্ডেন গ্লোব পুরস্কার লাভ করে এবং শ্রেষ্ঠ চলচ্চিত্র, টেলিভিশন ও অন্যান্য ভিজুয়াল মিডিয়ার গানের জন্য গ্র্যামি পুরস্কার-এর জন্য মনোনয়ন লাভ করে।
দার্জিলিং হিমালয় পার্বত্য অঞ্চল
দার্জিলিং হিমালয়ের পার্বত্য অঞ্চল বা দার্জিলিং হিমালয় হল ভারতের পশ্চিমবঙ্গের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নীচু প্রস্তরময় ভূখন্ড নিয়ে এই অঞ্চলটি গড়ে ওঠেছিল।
দার্জিলিং হিমালয়ের পার্বত্য অঞ্চলের উত্তরে সিকিম, পূর্বে ভূটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।
দার্জিলিং জেলার চারটি মহকুমার মধ্যে তিনটি মহকুমা (দার্জিলিং সদর, কালিম্পং ও কার্শিয়ং মহকুমা) এবং জলপাইগুড়ি জেলার উত্তরাংশে কুমারগ্রাম ও কালচিনি থানা নিয়ে দার্জিলিং হিমালয়ের পার্বত্য অঞ্চল গঠিত।
এই অঞ্চলের ভূ-প্রকৃতি পর্বতসঙ্কুল ও অত্যন্ত বন্ধুর
তিস্তা নদী দার্জিলিং জেলার উপর দিয়ে প্রায় উত্তর থেকে দক্ষিণে প্রবাহিত হয়ে সমগ্র অঞ্চলকে দুটি অংশে ভাগ করেছে। যথা: ১) তিস্তা খাতের পশ্চিম ভাগ ২) তিস্তা খাতের পূর্ব ভাগ।
এই অংশে সিংগালিলা পর্বতশ্রেণী ও দার্জিলিং পর্বতশ্রেণী উত্তর থেকে দক্ষিণে বিস্তৃত। সিংগালিলা পর্বতশ্রেণী দার্জিলিং ও নেপাল সীমান্তে অবস্থিত। এতে ফালুট (৩,৫৯৬ মিটার), সন্দকফু (৩,৬৩০ মিটার), টাংলু (৩,৬০৮ মিটার) ও সবরগ্রাম (৩,৫৪৩ মিটার) নামে চারটি পর্বতশৃঙ্গ আছে। ফালুট শৃঙ্গটি নেপাল, সিকিম ও পশ্চিমবঙ্গ সীমান্তের সংযোগস্থলে অবস্থিত। এদের মধ্যে সন্দকফু, দার্জিলিং তথা পশ্চিমবঙ্গের সর্বোচ্চ পর্বতশৃঙ্গ।
দার্জিলিং পর্বতশ্রেণী দক্ষিণের তরাই অঞ্চল থেকে খাড়াভাবে উপরে উঠে উত্তরে বিস্তৃত হয়েছে। এর দক্ষিণে টাইগার হিল (২,৬১৫ মিটার), ডাউহিল ও পূর্বে তাকদা-পেশক পাহাড়। ঘুম (২,৩৯৮ মিটার) পর্বতশৃঙ্গের উত্তর ঢালে দার্জিলিং শহরটি অবস্থিত।
এই অংশের সর্বোচ্চ পর্বতশৃঙ্গ হল ঋষিলা (৩,১৩০ মিটার) এটি কালিম্পং শহরের কাছে অবস্থিত।
জলপাইগুড়ি জেলার উত্তরাংশে রেনিগাঙ্গো (১,৮৮৫ মিটার) ও ছোট সিঞ্চুলা (১,৭২৬ মিটার) উল্লেখযোগ্য শৃঙ্গ। বক্সা-দুয়ার নামে এখানে একটি গিরিপথ আছে।
এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কালজানি, বালাসন প্রভৃতি। রঙ্গিত তিস্তার প্রধান উপনদী।
পার্বত্য স্থান হওয়ায় অনুর্বর কাঁকড় ও নুড়িপূর্ণ মাটি বিদ্যমান। তবে কোনও কোনও স্থানে বাদামী রঙের পডসল মৃত্তিকা দেখা যায়। পটাশ, ফসফেট ও গাছের পাতা-পচা সার থাকায় এই মাটিতে চা, সিঙ্কোনা, কমলালেবু প্রভৃতির চাষ হয়।
চা, কাঠ, পর্যটন ও হোটেল ব্যবসা হল এখানকার প্রধান অর্থনৈতিক মাধ্যম।এখানকার বেশির ভাগ মানুষ এই সমস্ত ব্যবসার সঙ্গে যুক্ত।
এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-
concerns", http://www.mtnforum.org/oldocs/189.pdf
বীরেন্দ্রনাথ শাসমল
বীরেন্দ্রনাথ শাসমল (১৮৮১-২৪ নভেম্বর ১৯৩৪) জাতীয়তাবাদী আইনজীবী ও রাজনৈতিক নেতা।
তাঁর জন্ম কাঁথি মহকুমার চাঁদিভেটিতে। বীরেন্দ্রনাথ শাসমল ১৯০০ সালে এনট্রান্স পাস করে রিপন কলেজে ভর্তি হন (অধুনা সুরেন্দ্রনাথ আইন কলেজ)। পাশ করে উচ্চতর আইন শিক্ষার জন্যে ইংল্যান্ডে যান। মিডল টেম্পল থেকে ১৯০৪ সালে ব্যারিস্টারি পাশ করে কলকাতা হাইকোর্টে যোগ দেন।
মাঝখানে কিছুদিন মেদিনীপুর জেলা কোর্টে আইন ব্যবসা করলেও ১৯১৩ সালে আবার কলকাতা হাইকোর্টে আসেন ও আইনজ্ঞ হিসেবে খ্যাতি লাভ করেন। সশস্ত্র বিপ্লববাদীদের প্রতি সহানুভূতি পোষন করতেন। চট্টগ্রাম অস্ত্রাগার লুন্ঠনের মামলায় বিপ্লবীদের হয়ে বিনা পারিশ্রমিকে একাধিক মামলা লড়েছেন। ১৯৩২ সালে ডগলাস হত্যা মামলাতেও তিনি আসামি পক্ষ সমর্থন করেন।
সম্রাট পঞ্চম জর্জের ভারত আগমনের বিরুদ্ধে ধর্মঘটে যোগ দিয়ে কারাবাস হয়। প্রেসিডেন্সি জেলে থাকাকালীন আত্মজীবনী লেখেন 'স্রোতের তৃণ'। বীরেন্দ্রনাথ শাসমল রাজনীতিকে সমাজকল্যাণের সমার্থক মনে করতেন। বিদেশী দ্রব্য বর্জনের আহবানে লাভজনক আইন ব্যবসা ছেড়ে আন্দোলনে যোগ দিয়েছিলেন। জেল হতে মুক্তিলাভের পর দেশবন্ধু চিত্তরঞ্জনের স্বরাজ্য দলে যোগ। মেদিনীপুর ইউনিয়ন বোর্ডের কর-বন্ধ আন্দোলনে তিনি নেতৃত্ব দেন। মেদিনীপুর জেলা বোর্ডের চেয়ারম্যান ও বঙ্গীয় ব্যবস্থাপক সভার সভ্য হয়েছিলেন। ১৯২৫ এবং ১৯২৬ প্রদেশ কংগ্রেসের সভাপতি নির্বাচিত। কংগ্রেস বিরোধী প্রার্থী রূপে কলকাতা কর্পোরেশনের ভোটে দাঁড়ান ও কাউন্সিলর নির্বাচিত হন ১৯৩৩ সালে। পন্ডিত মদনমোহন মালব্যের অনুরোধে ভারতীয় আইনসভা সদস্য নির্বাচনে অংশগ্রহণ করেন ও জয়লাভ করেন ১৯৩৪ সালে।
বীরেন্দ্রনাথ ১৯৩০ সালে লবণ সত্যাগ্রহ আন্দোলনেও প্রচুর অনুগামী নিয়ে যোগ দিয়েছিলেন। নরঘাট ও পিছাবনী এলাকায় শান্তিপূর্ন পথে লবন আইন অমান্যে বিরাট জনসমাগম হয়।
২৪ নভেম্বর, ১৯৩৪ সালে বীরেন্দ্রনাথ শাসমলের মৃত্যু হয়। দেশের রাজনীতিতে অবদান ও সংস্কারমূলক কাজের জন্যে তাকে দেশপ্রান উপাধি দ্বারা সম্মানিত করা হয়।
শান্তি দাস (কবীর)
শান্তি দাস ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
শান্তি দাস ১৯০৫ সালে দেরাদুনে জন্মগ্রহণ করেন। কিন্তু পিতৃভূমি ছিল শ্রীহট্ট। তার পিতার নাম হৃদয়চন্দ্র দাস ও মাতার নাম অশোকলতা দাশ। মাতার আদর্শে প্রভাবিত হয়ে রাজনীতিতে যোগ দেন।
১৯৩০ সালে আইন অমান্য আন্দোলনে তার পরিবার যুক্ত হয়েছিলেন। সে বছরে তারা 'নারী সত্যাগ্রহ সমিতি' গঠন করেন। এ সংগঠন কংগ্রেসের সাথে যুক্ত ছিল না। এ সংগঠন পরিচালনার জন্য তাঁকে জেল খাটতে হয়। ১৯৩০-৩২ সাল পর্যন্ত তিনি চারবার জেলে যান।
আবদুল মোমিন
আবদুল মোমিন (১৯০৬ - ৩০ অক্টোবর ১৯৮৩) বাংলায় শ্রমিক আন্দোলনের নেতা। ১৯২৯ সালের বৃহৎ চটকল ধর্মঘটের অন্যতম সংগঠক ছিলেন তিনি। ১৯৩০ সালে বিখ্যাত গাড়োয়ান ধর্মঘটেও তিনি ছিলেন অন্যতম প্রধান নেতা। ধর্মঘটের কারনে সশ্রম কারাদণ্ড ভোগ করেন।
মেহেরপুর (অবিভক্ত নদীয়া), ব্রিটিশ ভারতে তিনি জন্মগ্রহণ করেন ১৯০৬ সালে।
২০ এর দশক থেকে হাওড়া ও কলকাতার শিল্পাঞ্চলে শ্রমিক আন্দোলনের নেতা ছিলেন আবদুল মোমিন। হাওড়ার চেংগাইল-বাউরিয়া অঞ্চলের জুটমিলে কর্মী ছাঁটাই ও বর্ধিত কাজের বিরুদ্ধে ছয়মাসব্যাপী এই ধর্মঘটে বঙ্কিম মুখার্জী, আবদুর রেজ্জাক খান, কালি সেনের সাথে নেতৃত্ব দেন তিনি। এই আন্দোলনে প্রায় ২ লক্ষ শ্রমিক সংহতি জানায়।
১৯৩১ সালে ভারতের কমিউনিস্ট পার্টিতে যোগ দেন। বেংগল চটকল মজদুর ইউনিয়নের সভাপতি রূপে নির্বাচিত হন মোমিন। চল্লিশের দশকে মধ্যবিত্ত কর্মচারী সংগঠন গড়ে তোলার অন্যতম উদ্যোক্তা। ১৯৪৫ সালে বি.পি.টি.ইউ.সি.এর সাধারণ সম্পাদক হয়েছিলেন। কমিউনিস্ট পার্টির সদস্য থাকাকালীন দীর্ঘ দিন কারাবাস করতে হয়েছে তাকে।
৩০ অক্টোবর, ১৯৮৩ সালে মৃত্যুবরণ করেন আবদুল মোমিন।
হিয়ার আই এম
হিয়ার আই এম ব্লু সিস্টেমের ১৩তম এবং সর্বশেষ অ্যালবাম। বি এম জি এরিওলার মাধ্যমে এটি ১৯৯৭ সালে প্রকাশিত হয়। ডিটার বোহলেন এটি প্রযোজনা করেন। এই অ্যালবামে ১৩টি গান রয়েছে।
এখানে দুটো গান আলাদাভাবে প্রকাশিত হয়েছে: "এনিথিং" (নভেম্বর, ১৯৯৭) এবং "লাভ উইল ড্রাইভ মি ক্রেজি" (জানুয়ারি, ১৯৯৮)।
জ্যাক লিওন্স
জন জেমস জ্যাক বা জে.জে. লিওন্স (; জন্ম: ২১ মে, ১৮৬৩ - মৃত্যু: ২১ জুলাই, ১৯২৭) দক্ষিণ অস্ট্রেলিয়ার গলারে জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯৭ সময়কালে ১৪ টেস্টে অংশগ্রহণ করেছেন জ্যাক লিওন্স। এছাড়াও, দক্ষিণ অস্ট্রেলিয়া দলের প্রতিনিধিত্ব করেছেন। ডানহাতে ব্যাটিংয়ের পাশাপাশি ডানহাতে বোলিংয়েও পারদর্শিতা দেখিয়েছেন তিনি।
২৫ ফেব্রুয়ারি, ১৮৮৭ তারিখে সিডনিতে সফরকারী ইংল্যান্ডের বিপক্ষে তাঁর টেস্ট অভিষেক ঘটে। ১৮৮৪-৮৫ মৌসুম থেকে ১৮৯৯-২০০০ মৌসুম পর্যন্ত প্রথম-শ্রেণীর ক্রিকেট জীবন চলমান ছিল তাঁর।
১৮৮৮, ১৮৯০ ও ১৮৯৩ সালে সর্বমোট তিনবার ইংল্যান্ড সফরে যান। এ সফরগুলোয় তিনি ব্যাট হাতে হার্ড হিটার ভূমিকা পালন করেন। জর্জ বোনরের ন্যায় তেমন জনপ্রিয়তা পাননি। পার্সি ম্যাকডোনেলের ন্যায় সকল ধরনের উইকেটেও সমান দক্ষতা প্রদর্শন করেননি। তবে স্পিন বল যদি বাঁক নিতো তাহলে তিনি সহজেই বোলারের শিকারে পরিণত হতেন। কিন্তু, হার্ড ও প্রকৃত উইকেটে ব্যাট হাতে রুদ্রমূর্তি ধারণ করতেন। বিশেষ করে সেরা বোলারগণ তাঁর হাতে বেশ নাকানি-চুবানি খেতেন। প্রথম সফরেই তিনি সফলতা পান। ১৮৯১-৯২ মৌসুমের শীতকালে ডব্লিউ. জি. গ্রেসের নেতৃত্বাধীন লর্ড শেফিল্ডের দলের বিপক্ষে সিডনি টেস্টে ১৩৪ রানের চমকপ্রদ ইনিংস খেলেন। ১৮৯৩ সালে ইংরেজরা তাঁর সেরা খেলা অবলোকন করে। সবগুলো খেলায় অংশ নিয়ে ১,৬০৫ রান তুলে ২৮ ঊর্ধ্ব গড়ে। তন্মধ্যে তাঁর সর্বোচ্চ স্কোর করেন ১৪৯। এর পরের বারও তিনি ২৩ ইনিংসে ৩৩ গড়ে ৭৬১ তোলেন। মে, ১৮৯৩ সালে লর্ডসে লিওন তাঁর সেরা ইনিংসটি উপহার দেন। অস্ট্রেলীয়রা দ্বিতীয়বারের মতো শক্তিশালী এমসিসি দলের বিপক্ষে ১৮১ রান পিছনে থেকে ব্যাটিংয়ে নামেন। এক উইকেট পতনের পর লিওন ও আলিক ব্যানারম্যান উইকেটে নামেন। এবার তিনি করেন ১৪৯ রান। ১২৪ রানের জুটিতে তাঁর সংগৃহীত ১০০ রান তুলেন এক ঘন্টায়। সম্পূর্ণ ইনিংসে তিনি বাইশ চার, তিনটি তিন, বিশটি দুই এবং বারোটি একক রান ছিল। ঐদিন দর্শকেরা লর্ডসে অন্যতম সেরা ব্যাটিং প্রদর্শনী অবলোকন করেন।
লিওন্সের ব্যাটিং কৌশল তাঁর খেলোয়াড়ী জীবনে প্রভাববিস্তার করলেও একসময় কার্যকরী বোলার হিসেবেও নিজের পরিচিতি ঘটান। ১৮৮৭-৮৮ মৌসুমে অ্যাডিলেডে সফরকারী ইংল্যান্ডের বিপক্ষে দক্ষিণ অস্ট্রেলিয়ার সদস্যরূপে ৭/৯৪ পান। ১৮৯০ সালে স্বাগতিক ইংল্যান্ডের বিপক্ষে লর্ডসে ৫/৩০ লাভের পাশাপাশি ৫৫ ও ৩৩ রান তুলে সবিশেষ কৃতিত্বের পরিচয় দেন।
১৯২৫-২৬ মৌসুমে অর্থ সংগ্রহের উদ্দেশ্যে পরিচালিত এক খেলায় দক্ষিণ অস্ট্রেলিয়া বনাম নিউ সাউথ ওয়েলসের খেলায় অংশ নেন। সকল ধরনের উৎস থেকে সংগৃহীত অর্থের পরিমাণ ছিল £১,২৫২ পাউন্ড।
৬৪ বছর বয়সে অ্যাডিলেডের মাগিল এলাকায় তাঁর দেহাবসান ঘটে।
কেদারনাথ গোস্বামী
কেদারনাথ গোস্বামী ছিলেন একজন কৃষকদরদী সাংবাদিক ও রাজনৈতিক নেতা। তাঁর জন্ম ১৯০১ সালে আসামের নগাঁও জেলায়।
কলেজের শিক্ষা সম্পুর্ন না হলেও নিজ আগ্রহে হিন্দি, ইংরেজি শিখেছিলেন। জানতেন আরবি, ফারসি ও উর্দু ভাষা। সমস্ত ধরনের সাহিত্যপাঠ করতেন। হিন্দু ধর্মগ্রন্থ, কোরান, বাইবেল ইত্যাদির পাশাপাশি মার্কসবাদী সাহিত্য, মার্ক্স-এঙ্গেলসের রচনাও পড়তেন।
১৯২১ - ১৯৩৮ পর্যন্ত জাতীয় কংগ্রেসের সমর্থক। ডিব্রুগড় ছিল তার কর্মকেন্দ্র। ডিব্রুগড় শহর কংগ্রেসের সভাপতি ছিলেন। প্রগতিশীল চিন্তার ব্যতিক্রমী মানুষ ছিলেন কেদারনাথ। অস্পৃশ্যতা, বর্ণভেদ ও পর্দা প্রথার ঘোর বিরোধী ছিলেন। আসাম টাইমস পত্রিকা সম্পাদনা করেছেন ১৯৩০-১৯৩৯।সাংবাদিক হিসেবে সবিশেষ খ্যাতি ছিল। শ্রমিকদের নিয়ে তার জ্বালাময়ী লেখাগুলির জন্যে আসাম চা বাগিচা মালিকেরা ক্ষুব্ধ হয় ও পত্রিকাটি আর্থিক সহায়তা হারায়।
১৯৩৮ সালে কংগ্রেস ত্যাগ করে সৌমেন্দ্রনাথ ঠাকুর প্রতিষ্ঠিত আর.সি.পি.আই দলে যোগ দেন এবং সরাসরি শ্রমিক কৃষক আন্দোলনের সাথে জড়িয়ে পড়েন। ১৯৩৯ সালে 'কৃষক বড়ুয়া পঞ্চায়েত' স্থাপন করেন ও তার সভাপতি হন। শ্রমিক শোষন ও অত্যাচারের বিরুদ্ধে তার বহু লেখা প্রকাশিত হয়েছে। মূলত তারই নেতৃত্বে আসামে তীব্র শ্রমিক-কৃষক আন্দোলন গড়ে ওঠে। আসাম রেলওয়ে ও ট্রেডিং কোম্পানির শ্রমিকদের বিরাট ধর্মঘটে নেতৃত্ব দেন যা ব্যাপকভাবে সফল হয়। পুলিশ লাঠিচার্জ করে ও আরো চোদ্দজন ধর্মঘটীদের সাথে গ্রেপ্তার হন কেদারনাথ গোস্বামী।
সারাজীবন দরিদ্র মানুষের কল্যানে নিয়োজিত কেদারনাথ গোস্বামীর দারুন দুর্দশাগ্রস্ত অবস্থায় মৃত্যু ঘটে। গোয়ালপাড়ায় অন্তরীন থাকাকালীন যক্ষা রোগে আক্রান্ত হয়ে মারা যান।
নাইট্রোজেন ডাই-অক্সাইড
নাইট্রোজেন ডাই অক্সাইড একটি রাসায়নিক যৌগ যার রাসায়নিক ফর্মুলা । নাইট্রোজেন এর অক্সাইডসমূহের মধ্যে এটাই অন্যতম। নাইট্রিক এসিড'র শিল্প সংশ্লেষনে অন্তঃমর্ধক হিসেবে ব্যবহৃত হয়। এ কারণে প্রতিবছর লক্ষ লক্ষ টন উৎপাদন করা হয়। উচ্চ তাপমাত্রায় এটা লালচে বাদামী গ্যাস, এরা কটু গন্ধযুক্ত এবং বায়ু দূষক।
বাতাসে অক্সিজেনের সাহায্যে নাইট্রিক অক্সাইডের জারণে নাইট্রোজেন ডাই অক্সাইড উৎপন্ন হয়:
উচ্চ তাপমাত্রায় অক্সিজেন এবং নাইট্রোজেনের বিক্রিয়ায় নাইট্রিক অক্সাইড পাওয়া যায়। :
ল্যাবরেটরিতে দুই ধাপ বিক্রিয়া নাইট্রিক এসিড থেকে নাইট্রোজেন ডাই অক্সাইড উৎপাদন করা হয়। :
ধাতব নাইট্রেটসের তাপীয় বিয়োজনে নাইট্রোজেন ডাই অক্সাইড পাওয়া যায়ঃ
গাঢ় নাইট্রিক এসিডকে ধাতুর সাথে বিজারণে নাইট্রোজেন ডাই অক্সাইড তৈরী হয়ঃ
গাঢ় নাইট্রিক অক্সাইডের সাথে টিনের বিক্রিয়ায় নাইট্রোজেন ডাই অক্সাইডের সাথে উপজাত হিসেবে হাইড্রেটেড টিন অক্সাইড উৎপন্ন হয়ঃ
আ ন ম এহসানুল হক মিলন
আ ন ম এহসানুল হক মিলন (জন্ম: ২৬ মার্চ ১৯৫৭) বাংলাদেশের একজন রাজনীতিবিদ, লেখক এবং সাবেক সংসদ সদস্য। তিনি ২০০১ থেকে ২০০৬ প্রযন্ত বাংলাদেশ সরকারের শিক্ষা প্রতিমন্ত্রীর দায়িত্ব পালন করেন।
আ ন ম এহসানুল হক মিলন ১৯৫৭ সালের ২৬ মার্চ চাঁদপুর জেলার কচুয়া উপজেলায় জন্ম গ্রহন করেন। তিনি শের ই বাংলা নগর সরকারি বালক উচ্চ বিদ্যালয় থেকে মাধ্যমিক এবং গভ. ইন্টারমিডিয়েট টেকনিক্যাল কলেজ (বর্তমান সরকারী বিজ্ঞান কলেজ) থেকে উচ্চ মাধ্যমিক পাশ করেন। এরপর তিনি ঢাকা বিশ্ববিদ্যালয় থেকে রসায়নে স্নাতক সম্পন্ন করে ১৯৮২ সালে যুক্তরাষ্ট্রে গমন করেন।
মিলন ১৯৯৬ সালের সাধারণ নির্বাচনে বাংলাদেশ-২৬০ চাঁদপুর-১ আসন থেকে বিএনপির মনোনয়ন নিয়ে প্রথম সংসদ সদস্য নির্বাচিত হন। ২০০১ সালে ৮ম জাতীয় সংসদ নির্বাচনে পুনরায় সংসদ সদস্য নির্বাচিত হন। যাতে তিনি আওয়ামী লীগ দলীয় প্রার্থী প্রাক্তন মন্ত্রী আলমগীর খান মহিউদ্দীনকে পরাজিত করেছিলেন।
মাদার কেয়ার ইন্টারন্যাশনাল স্কুল
মাদার কেয়ার ইন্টারন্যাশনাল স্কুল বাংলাদেশের ফেনী জেলায় ফেনী সদর উপজেলা-র অবস্থিত একটি মাধ্যমিক বিদ্যালয়।
যশোর রোড
যশোর রোড হল ভারতের পশ্চিমবঙ্গ রাজ্যের একটি গুরুত্ব পূর্ন মহাসড়ক।এই সড়কটি কলকাতার দমদম থেকে দেশের সীমান্ত শহর বনগাঁ এর ভারত-বাংলাদেশ সীমান্ত পর্যন্ত বিস্তৃত।এই সড়ক পথটি প্রায় ৭২ কিলোমিটার দীর্ঘ।বর্তমানে এই সড়কটির সম্প্রসারনের কাজ চলছে।সড়কটি চার লেনে উন্নিত করা হবে।দমদম থেকে বারাসাত পর্যন্ত যশোর রোড এর সম্প্রসারনের কাজ প্রায় শেষের দিকে।এই সড়কটি দমদম থেকে বারাসাত পর্যন্ত জাতীয় সড়ক ৩৪ এর অংশ এবং বারাসাত থেকে বনগাঁ এর পেট্রাপোল সীমান্ত পর্যন্ত জাতীয় সড়ক ৩৫ এর অংশ।সম্পূর্ণ যশোর রোড এএইচ১ এর অংশ।এই মহাসড়ক পথটি বাংলাদেশের সঙ্গে কলকাতার দূরত্ব যোগাযোগ ঘটায়। এই সড়ক পথে কলকাতা-ঢাকা, কলকাতা-ঢাকা-আগরতলা ও কলকাতা -খুলনা রুটে আন্তর্জাতিক বাস পরিসেবা চালু রয়েছে।
এই মহাসড়কটি নাম বাংলাদেশের যশোর জেলা বা যশোর এলাকার নাম থেকে নেওয়া হয়েছে।কারণ এই মহাসড়কটি ঐতিহাসিক ভাবে কলকাতা থেকে যশোর পর্যন্ত বিস্তৃত। ব্রিটিশ ভারত এ যশোর শহরে একটি বায়ু সেনার বিমান ঘাটি ছিল। ফলে সেই সময় এই বিমানঘাটির সঙ্গে কলকাতার যোগাযোগ ব্যবস্থা উন্নতি করার জন্য যশোর রোডের আধুনিক ভাবে নির্মাণ করা হয়।বর্তমানে যশোর রোড বলতে দমদম থেকে বনগাঁ এর পেট্রাপোল সীমান্ত পর্যন্ত মহাসড়ককে বোঝায়।
বারাসত থেকে বনগাঁ পর্যন্ত যশোর রোড সম্প্রসারণে সমীক্ষার কাজ শুরু হয়েছে জাতীয় সড়ক কর্তৃপক্ষ।
প্রশাসন সূত্রের খবর, পরিকল্পনা রূপায়ণের নকশা তৈরি করতে আজ, শুক্রবার জাতীয় সড়ক কর্তৃপক্ষের সঙ্গে উত্তর ২৪ পরগনা জেলা প্রশাসন, স্থানীয় পুরসভা ও পঞ্চায়েত সমিতির প্রতিনিধিরা বৈঠকে করেছেন। জাতীয় সড়ক কর্তৃপক্ষের সুপারিন্টেনডিং ইঞ্জিনিয়ার রাজীব চট্টরাজের অধিনে , ‘‘রাস্তা সম্প্রসারণে সমীক্ষা চলছে।’’
বারাসতের ডাকবাংলো মোড় থেকে বনগাঁর পেট্রাপোল সীমান্ত পর্যন্ত ৬০ কিলোমিটার দীর্ঘ যশোর রোড (৩৫ নম্বর জাতীয় সড়ক) সম্প্রসারণ করে চার লেন করা হবে। এ ব্যাপারে শাসক দলের জেলা নেতা ও খাদ্যমন্ত্রী জ্যোতিপ্রিয় মল্লিক বলেন, ‘‘মুখ্যমন্ত্রী নির্দেশ দিয়েছেন, রাস্তার কাজ নির্বিঘ্নে এবং দ্রুত শেষ করতে হবে। সেই মতো ব্যবস্থা নেওয়া হচ্ছে।’’
জাতীয় সড়ক কর্তৃপক্ষ পরিকল্পনা করেছে যেখানে রাস্তাটির উপর রেলগেট রয়েছে যেমন বারাসতের কাজীপাড়া, অশোকনগর, হাবড়া এবং বনগাঁয় এই সমস্ত রেল গেটের স্থানে উড়ালপুল নির্মাণ করা হবে। কারা এই কাজ করবে, দরপত্র ডেকে তা-ও চূড়ান্ত হয়েছে।
কলকাতা বিমানবন্দর থেকে ৯ কিলোমিটার যাওয়ার পরে বারাসতের ডাকবাংলো মোড়ে যশোর রোড দু’ভাগ হয়ে গিয়েছে। এক দিক চলে গিয়েছে ডালখোলা হয়ে উত্তরবঙ্গে, যার পোশাকি নাম ৩৪ নম্বর জাতীয় সড়ক। অন্যটি যশোর রোড নামেই (৩৫ নম্বর জাতীয় সড়ক) চলে গিয়েছে বনগাঁর পেট্রাপোলে বাংলাদেশ সীমান্ত পর্যন্ত। বর্তমানে অনেক বাধা-নিষেধ পেরিয়ে ৩৪ নম্বর জাতীয় সড়ক সম্প্রসারণের কাজ চালু হয়েছে। এ বার ৩৫ নম্বর সম্প্রসারণে হাত দেওয়া হচ্ছে।
বাংলাদেশের স্বাধীনতা যুদ্ধে এই পথ দিয়ে পাড়ি যুগিয়েছিল দেশের লক্ষ লক্ষ মানুষ প্রতিবেশী দেশ ভারতে। এছাড়া এই সড়ক ও সড়কের গাছের সাথে বাংলাদেশের সম্পর্ক ১৭৪ বছরের । এই সড়ক সম্পর্কে বিদেশী কবি অ্যালেন গিন্সবার্গ লিখেছেন তাঁর
সেপ্টেম্বর অন যশোর রোড।
সেপ্টেম্বর অন যশোর রোড
মানকুমার বসু ঠাকুর
মানকুমার বসু ঠাকুর (জন্ম: ২৮ আগস্ট, ১৯২০- মৃত্যু:২৭ সেপ্টেম্বর, ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।
তাঁর পিতা ভূপতিমোহন এবং মাতা হেমপ্রভা। মানকুমার বসুঠাকুরের আদি নিবাস ঢাকা মালখানগার। ঢাকার সেন্ট গ্রেগরি হাইস্কুল থেকে ১৯৩৭ সালে ম্যাট্রিক পাশ করেন। ঢাকা জগন্নাথ কলেজে পড়ার সময় রাজনীতির সংস্পর্শে আসেন। পরিবারের অমতে কলেজ ছেড়ে ব্রিটিশ নৌ-বাহিনীতে যোগ তিনি। ভারতীয় উপকূল রক্ষা বাহিনীর ১৩ টি বিভাগীয় পরীক্ষায় প্রথম স্থানাধিকার করেছিলেন।
১৯৪২ এর ভারত ছাড়ো আন্দোলন ও নেতাজী সুভাষচন্দ্র বসুর 'দিল্লী চলো' আহবানে সৈন্যশিবিরে দেশীয় সিপাইদের মধ্যে উত্তেজনা দেখা দেয়। আজাদ হিন্দ বাহিনীর গোপন বিভাগের সাথে যোগাযোগ হলে দেশী সিপাইদের মধ্যে বিদ্রোহের চেতনা জাগিয়ে তোলেন মানকুমার। তারই নেতৃত্বে গোলন্দাজ বাহিনীর সৈন্যরা সঞ্চিত গোলাবারুদ গোপনে সমুদ্রে ফেলে দিতে থাকে। ইংরেজ ও দেশী সৈন্যদের মধ্যে পক্ষপাতিত্ব ও আনুষঙ্গিক নানা অব্যবস্থার প্রতি অসন্তোষ ধ্বনিত হয়। চতুর্থ মাদ্রাজ উপকূল বাহিনীর মধ্যে বিদ্রোহের বীজ আছে এই অভিযোগে ১৮ এপ্রিল ১৯৪৩ তারিখে সামরিক পুলিশ মানকুমার সহ বারো জনকে গ্রেপ্তার করে।
যুদ্ধে বাধাসৃষ্টি, সরকারের বিরুদ্ধে ষড়যন্ত্রে প্ররোচনা ও বিদ্রোহের অপরাধে ৫ আগস্ট ১৯৪৩ মানকুমার বসুঠাকুর ও আরো ৮ জনের মৃত্যুদণ্ডের আদেশ হয়। বাকি তিনজনের মধ্যে আবদুল রহমান ও রবীন্দনাথ ঘোষের দ্বীপান্তর এবং অনিলকুমার দে'র সাত বছর কারাদন্ড হয়েছিল।
২৭ সেপ্টেম্বর, ১৯৪৩ মানকুমার ও বাকি সাথীরা 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন।
ওয়েভ ফাংশন
কোয়ান্টাম বলবিজ্ঞানে একটি ওয়েভ ফাংশন কোনো সিস্টেমের কোয়ান্টাম অবস্থার বর্ণনা দেয়। ওয়েভ ফাংশন অবস্থান আর সময় এর উপর নির্ভরশীল একটা জটিল সংখ্যা। একে Ψ দ্বারা প্রকাশ করা হয়।
শুধু ওয়েভ ফাংশন এর বাস্তব কোন ব্যাখ্যা নেই। তবে ওয়েভ ফাংশন এর পরম মান এর বর্গের(|Ψ|) বাস্তব ব্যাখ্যা রয়েছে। |Ψ| কে সম্ভাব্যতা ঘনত্ব বলে।
তরঙ্গ(ওয়েভ, wave) হল কোনো মাধ্যমে কণার পর্যায়বৃত্ত আন্দোলন। এই তরঙ্গ বা ওয়েভ বিভিন্ন ধরণের হয়। যেমনঃ জল তরঙ্গ, শব্দ তরঙ্গ। বিভিন্ন তরঙ্গের মধ্যে বিভিন্ন পরিমাপের পরিবর্তন দেখা যায়, যেমন জল তরঙ্গের ক্ষেত্রে জলের উচ্চতার পরিবর্তন হয়, শব্দ তরঙ্গের ক্ষেত্রে চাপের পরিবর্তন হয়। তেমনি, যে পরিমাপের পরিবর্তন বস্তু তরঙ্গ গঠন করে তাকে ওয়েভ ফাংশন বলে। কোয়ান্টাম মেকানিকাল জগতে ওয়েভ ফাংশন দ্বারা কণার অবস্থান জানা যায়।
উহান বন্দর
ঊহান বন্দর চিন এর হুবেই প্রদেশ এর একটি নদী বন্দর।এই বন্দর চিনের প্রধান বন্দর গুলির মধ্যে একটি।এটি চিনের অভ্যান্তর ভাগে অবস্থিত।বন্দরটি সমুদ্র উপকূল থেকে অনেকটা ভীতরে ইয়াং চি কিয়াং নদীতে গড়ে উঠেছে।বন্দরটিতে ১০,০০০ ডিডব্লুটি জাহাজ নোঙর করতে পাড়ে।ঊহান শহরে এই বন্দরটি অবস্থিত ।বন্দরটি ২০১৩ সালে ৪২.২ মিলিওন টন কার্গো পরিবহন করেছে এবং ৫ লক্ষ এর বেশি কন্টেইনার পরিবহন করেছে।
উত্তর কাট্টলী আলহাজ্ব মোস্তফা হাকিম বিশ্ববিদ্যালয় কলেজ
উত্তর কাট্টলী আলহাজ্ব মোস্তফা হাকিম বিশ্ববিদ্যালয় কলেজ চট্টগ্রামের সিটি গেইট এলাকায় অবস্থিত। এটি ১৯৯৪ সালে প্রতিষ্ঠিত হয়। কলেজটি "মোস্তফা হাকিম ওয়েলফেয়ার ফাউন্ডেশন" দ্বারা পরিচালিত হয়।
শিল্পপতি ও শিক্ষানুরাগী দুই ভাই আলহাজ্ব মোহাম্মদ আবু তাহের ও আলহাজ্ব মোহাম্মদ মঞ্জুর আলমের প্রত্যক্ষ সহযোগীতায়, পরিশ্রমে ও তাদের পরিবারের একক অর্থানুকূল্যে এবং তাদেরই পিতার স্মৃতি বহনার্থে ১৯৯৪ সালে এই কলেজ প্রতিষ্ঠিত হয়।
চট্টগ্রাম জেলার ঢাকা-চট্টগ্রাম মহাসড়কের "সিটি গেইট" এলাকায় এর অবস্থান।
এই কলেজে একাদশ-দ্বাদশ শ্রেণিতে বিজ্ঞান, মানবিক ও ব্যাবসায় শিক্ষা বিভাগে পড়ানো হয়। এছাড়া উচ্চ পর্যায়ে রয়েছে ডিগ্রি লেভেল। সম্প্রতি এই কলেজে অনার্স শাখা চালু হয়েছে। এর জন্য কলেজের নিজস্ব তহবিল থেকে ৭০ লাখ টাকা ব্যয়ে চারতলা ভবন নির্মানের কাজ শুরু হয়েছে।
অন্তর্দেশীয় মঙ্গোলিয়া
অন্তর্দেশীয় মঙ্গোলিয়া (ইংরেজি Inner Mongolia "ইনার মঙ্গোলিয়া") গণচীনের একটি স্বায়ত্তশাসিত অঞ্চল। এর আয়তন ৩০২ মিলিয়ন একর, যা চীনের মোট ভূমির ১২%। হোহহোট হচ্ছে অন্তর্দেশীয় মঙ্গোলীয় স্বায়ত্বশাসিত অঞ্চলের রাজধানী। ২০০৪ সনের শুমারী অনুযায়ী অন্তর্দেশীয় মঙ্গোলিয়ায় ২ কোটি ৫০ লক্ষ লোক বাস করে।
অন্তর্দেশীয় মঙ্গোলীয় স্বায়ত্বশাসিত অঞ্চলের সাথে রাশিয়া এবং মঙ্গোলিয়ার সীমান্ত রয়েছে। ১৯৪৭ সালে স্বায়ত্বশাসিত অঞ্চলটি কানসু এবং নিংশিয়াং প্রদেশের উত্তর অংশের পাশাপাশি অতীতের সুয়ুয়ান, চাহর, রেহ, লিয়াবেই এবং জিংআন প্রদেশগুলির নিয়ে গঠন করা ছিল। অন্তর্দেশীয় মঙ্গোলিয়ার প্রধান শহরগুলোর মধ্যে রাজধানী শহর হোহহোট সেইসাথে হুলানবুইয়ার, ওরডোস, টংলিয়াও, উলানকাব, উহাই বাওতাউ এবং বাইয়ান নুর শহর। এই প্রদেশের এলাকাটি তৃতীয় বৃহত্তম চীনা উপবিভাগ, যার আয়তন ১২,০০,০০০ বর্গ কিমি (৪,৬৩,০০০ বর্গ মাইল) এবং চীনের মোট ভূমি এলাকার ১২%। ২০১০ সালের আদমশুমারিতে অন্তর্দেশীয় মঙ্গোলীয়ার জনসংখ্যা ছিল ২,৪৭,০৬,৩২১ জন যা চীনের মোট জনসংখ্যা ১.৮৪%। অন্তর্দেশীয় মঙ্গোলিয়া দেশটির ২৩ তম জনবহুল প্রদেশ-স্তরের বিভাগ।
অন্তর্দেশীয় মঙ্গোলিয়ার ইতিহাস থেকে জানা যায় ১২০৬ খৃস্টাব্দে চেংগিজ খান মোঙ্গল জাতিসমূহকে একত্রিত করেন এবং তাঁর সৈন্যরা ১২৭৯ খৃস্টাব্দে চীন দখল ।
অন্তর্দেশীয় মঙ্গোলিয়ার নদী অববাহিকায় গমের চাষ হয়। অন্তর্দেশীয় মঙ্গোলিয়া স্বায়ত্বশাসিত অঞ্চলে প্রচুর পরিমানে প্রাকৃতিক সম্পদ যেমন কয়লা, প্রাকৃতিক গ্যাস, নিওবিয়াম, জিরকোনিয়াম এবং বেরিলিয়াম মওজুদ আছে। চীনের উত্তরে সবচেয়ে গুরুত্বপূর্ণ কয়লা শিল্প রয়েছে এখানে। ২০০৭ সনে অন্তর্দেশীয় মঙ্গোলিয়ার স্থূল জাতীয় উত্পা‌দন বা জিডিপি ছিল ৬০০ বিলিয়ন ইউয়ান; সেইসাথে চমকে দেয়ার মতো বার্ষিক ১৯% প্রবৃদ্ধি কিন্ত্ত জিডিপি হলো বার্ষিক ২৫০০০ ইউয়ান। রাজধানী শহর হোহহোটের আবাসিক মার্কেট দ্রুত বৃদ্ধি পাচ্ছে এবং এখানে নতুন নতুন অ্যাপার্টমেন্ট ভবন ও প্রচুর সুউচ্চ দাপ্তরিক ভবন তৈরী হচ্ছে।
অন্তর্দেশীয় মঙ্গোলিয়ায় বিভিন্ন উপভাষায় অধিবাসীদের কথা বলতে দেখা যায় যেমন চাহার, ইজিন-এলেক্সা এবং বারঘু-বুরিয়াত। অন্তর্দেশীয় মঙ্গোলিয়ায় চীনা সংখ্যালঘু সম্প্রদায় সমূহের নিজস্ব ভাষা ও কথ্যরীতি রয়েছে। ধ্রুপদী মঙ্গোল লিপি এখনও অন্তর্দেশীয় মঙ্গোলিয়ায় প্রচলিত রয়েছে। সিরিলীয় বর্ণমালাও বহির্দেশীয় মঙ্গোলিয়ায় ব্যবহৃত হয়ে আসছে। জাতিগত মঙ্গোলরা এখন কমপক্ষে একটি চীনা কথ্য ভাষায় পারদর্শী।
১৫৮০ সালে হোহ্হটে নির্মিত ডাজাও টেম্পল এবং ১৬৯৭ সালে নির্মিত জিয়াওঝাউ টেম্পল অথবা ওরডোসে চেঙ্গিস খানের সমাধিসৌধ এখানকার পর্যটনের মূল আকর্ষন। এছাড়াও অন্তর্দেশীয় মঙ্গোলিয়ার প্রকৃতি পর্যটকদের মুগ্ধ করে।
শ্রোণীর প্রদাহ রোগ
শ্রোণীর প্রদাহ রোগ বা পি আই ডি () বা পেলভিক ইনফ্লেমেটরি ডিজিজ সাধারণত জরায়ু, ডিম্বনালি ও অন্যান্য প্রজনন অংগের সংক্রামণকে বলা হয়। এই রোগ কেবল মহিলাদের ক্ষেত্রে হতে দেখা যায়। কোনো একজন মহিলার যোনী অথবা জরায়ু মুখ থেকে ব্যাক্টেরিয়াগুলি যখন ক্রমশ ওপরের প্রজনন অংগগুলিতে ছড়িয়ে পড়ে সংক্রমণ ঘটায় - তখন এই রোগ আরম্ভ হয়। পি আই ডি বিভিন্ন কারণে হতে পারে। কিন্তু যৌন সংক্রামক দুটি রোগের ব্যাক্টেরিয়ার জন্য মূলত এই রোগ হতে দেখা যায়। এই দুটো হল: ক্লামিডিয়া ও গনোরিয়া। 
যৌনসংগমে সক্রিয় মহিলার প্রস্রাবের জায়গায় সংক্রমণ হওয়ার ভয় বেশি। ২৫ বছরের মহিলাদের এমন রোগ হওয়ার সম্ভাবনা ২৫ বছরের বেশি বয়সের মহিলাদের থেকে অধিক। যেহেতু কিশোরী ও যুবতীদের জরায়ু মুখ ভালভাবে পরিণত নয়, সেজন্য সেইসব মহিলার পি আই ডি র সাথে যৌনসংক্রামক রোগে আক্রান্ত হওয়ার সম্ভাবনা বেশি থাকে, বন্ধ্যাত্ব এমনকি ক্যান্সারের কারণও হতে পারে।
এই রোগের লক্ষণগুলি কখনও বাহ্যিক ভাবে দেখা দেয় না, আবার কখনো খুব সাংঘাতিক ধরণের দেখা দেয়। ক্লামোডিয়ার ব্যাক্টেরিয়ার সংক্রামিত হ’লে মহিলাদের কোনো উপসর্গই দেখা দেয় না বা অল্প দেখা দেয়। কিন্তু আভ্যন্তরীণ প্রজনন অংগগুলির ভয়াবহ ক্ষতি হয়। পি আই ডি তে আক্রান্ত মহিলার সাধারণ একটি উপসর্গ হ’ল- তলপেটে ব্যথা; অন্যান্য উপসর্গগুলির ভিতরে জ্বর, অস্বাভাবিক বেয়া গন্ধযুক্ত যোনিস্রাব, যৌন সংগম করার সময়ে কষ্ট পাওয়া ও অনিয়মিত ঋতুস্রাব।
যেকোনো যৌন সংক্রমণ প্রতিরোধের উচিত উপায় হ’ল-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।
ক্ল্যামিডিয়া
ক্লামিডিয়া () একধরণের যৌনকার্য্যর দ্বারা সংক্রামিত রোগ। এটি ক্লামিডিয়া ট্রাকোমেটিকস নামক ব্যাক্টেরিয়ার জন্য হয়। ইহা মহিলাদের প্রজনন অংগগুলির ক্ষতি করে।
যৌনসংগমর সময়ে যোনী মুখ ও শৌচস্থানে এই সংক্রমণ হতে পারে। আক্রান্ত মায়ের থেকে প্রসবের সময় যোনী দ্বারা এই সংক্রমণ শিশুর দেহেও যেতে পারে। 
যৌনকার্য্যে সক্ষম সকল ব্যক্তি এই রোগে আক্রান্ত হতে পারে। এমনকি চোখেও সংক্রমণ ঘটে ক্ষতি হতে পারে।
প্রথম অবস্থাতে এই ব্যাক্টেরিয়া মহিলাদের যোনী, জরায়ু মুখ ও জরায়ু নালীতে সংক্রমণ ঘটাতে পারে। মহিলাদের যোনী থেকে অস্বাভাবিক স্রাব নির্গত হতে, ও প্রস্রাব করতে জ্বালা হতে পারে। সংক্রমণ যতই জরায়ুর থেকে ডিম্বনলী পর্যন্ত প্রসারিত হয়- ততই কিছু মহিলার তলপেট, কোমর ইত্যাদিতে ব্যথা, বমিভাব, জ্বর, যৌনসংগমের সময়ে কষ্ট পাওয়া, মাসিক ঋতুস্রাবের মধ্যবর্তী সময়কালে তেজ যেতে পারে। 
কিছু মহিলার কোনো উপসর্গই দেখা দেয় না । পুরুষদের এই সংক্রমণের ফলে লিংগে জলীয় পদার্থের নিঃসরণ ও প্রস্রাব করার সময়ে জ্বালা অনুভূত হতে পারে। লিংগের মুক্ত অংশে পোড়াভাব ও চুলকানি হতে পারে।
এই রোগের চিকিৎসা না করলে প্রজনন অংগ ও সামগ্রিক শারিরীক স্বাস্থ্যের ওপরে অল্পম্যাদী ও দীর্ঘম্যাদী ভয়াবহ জটিল অবস্থার সৃষ্টি হতে পারে। এমন মহিলার যৌনসংগমের সময় এইচ আই ভির সংক্রমণ হওয়ার সম্ভাবনা ৫ গুণ বেশি। পুরুষের ক্ষেত্রে তেমন বিশেষ জটিলতা দেখা দেয় না। তবে জজনাঙ্গে ও যৌনাশয়ে বিভিন্ন রোগ দেখা দিতে পারে।
যেকোনো যৌন সংক্রমণ প্রতিরোধের উচিত উপায় হ’ল-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।
হার্পিস সিমপ্লেক্স
হার্পিস সিমপ্লেক্স () হ’ল হার্পিস সিমপ্লেক্স ভাইরাসের দ্বারা সৃষ্ট একটি ভাইরাসঘটিত রোগ। এই রোগ মুখে সংক্রমণ ঘটালে তাকে ওরাল হার্পিস বা জ্বরঠোসা বলা হয়ে থাকে। এটি মূলত হার্পিস সিমপ্লেক্স ভাইরাস টাইপ-১ (HSV-1) -এর সংক্রামণের ফলে হয়।.জেনিটাল হার্পিস হল যৌনাংগের সংক্রমণ এবং মূলত সিমপ্লেক্স ভাইরাস টাইপ-২ (HSV-2) সংক্রমণের ফলে হয়। হার্পিস সিমপ্লেক্স ভাইরাস (HSV-1) চোখে, হাতে, এমনকী মস্তিষ্কেও সংক্রমণ ঘটাতে পারে।
মুখের হার্পিস ও যৌনাংগের হার্পিস উভয়ই সংক্রামিত ব্যক্তির দেহ রসের মাধ্যমে ছড়িয়ে পড়ে । 
যৌনাংগে HSV-2র সংক্রমণ থাকা ব্যক্তির সাথে যৌনসংগম করলে এইরোগ সংক্রমণ হতে পারে। এই ক্ষেত্রে বাইরের থেকে উক্ত ব্যক্তির হার্পিস আছে এমন ধারণা করা সম্ভব হয় না ও আক্রান্ত ব্যক্তিও তাঁর রোগ সম্পর্কে জ্ঞাত না হতে পারে।
HSV-1 মূলত শিশু বয়সে অর্জিত হয়। এক্ষেত্রে সংক্রামিত মায়ের থেকে শিশু দেহে ছড়িয়ে পড়ে। এই ভাইরাস মুখে,চোখে, হাতে, এমনকী মস্তিষ্কেও সংক্রমণ ঘটাতে পারে। 
বেশিরভাগ ক্ষেত্রে আক্রান্ত ব্যক্তি জানতেই পারে না যে সে HSV-2তে আক্রান্ত। 
সাধারণত এই ভাইরাস দ্বারা সংক্রমিত হওয়ার দুসপ্তাহ পর শরীরের বাইরে এর প্রকাশ ঘটে। এর ঘাঁগুলি দুই থেকে চার সপ্তাহর ভিতর শরীরে ফুটে ওঠে। ঘাঁগুলি সাধারণত যৌনাংগ বা মলদ্বারের কাছে একটা বা একাধিক গুটির মতো দেখা দেয়। প্রথমে এই গুটিগুলি দেখা দেওয়ার পরে এইগুলি ফেটে গিয়ে স্পর্শকাঁতর ঘাঁ হয়ে যায়। এই ঘাঁগুলি ঠিক হতে ২ থেকে চার সপ্তাহ সময় লাগে। এর কয়েক সপ্তাহ কয়েক মাস পর গুটিগুলি পুনরায় দেখা দেয়। অবশ্য পরেরবার ঘাঁগুলি আগের বারের চেয়ে কম ভয়াবহ হয় ও সময় মতো শুকায়। এই সংক্রমণ শরীরে অনির্দিষ্ট কাল পর্যন্ত থাকতে পারে। অবশ্য একবছরের ভিতর এই ঘাঁর পরিমাণ ধীরে ধীরে কমতে আরম্ভ করে। এর অন্যান্য উপসর্গ গুলি হ’ল- ফ্লুর মতো জ্বর, গ্রন্থি ফুলে ওঠা ।
হার্পিস সম্পূর্ণ নিরাময়ের কোন চিকিৎসা (প্রতিষেধক) নেই। কিন্তু প্রতিরোধের ঔষধ খেয়ে ঘাঁগুলি প্রতিরোধ করা ও কম দিন থাকার চিকিৎসা করা যায়। সংক্রমণ হওয়ার থেকে রক্ষা করা যায়।
যেকোনো যৌন সংক্রমণ প্রতিরোধের উচিত উপায় হ’ল-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।
ওড়িশার জেলাসমূহের তালিকা
ভারতের পূর্ব উপকূলে অবস্থিত ওড়িশা রাজ্যটি ৩০ টি জেলায় বিভক্ত। জেলাগুলি ওড়িশার গঠনগত ও প্রশাসনিক একক।
ভারতের বিভিন্ন রাজ্যের জেলাশাসক হন একজন ডিস্ট্রিক্ট কালেক্টর, ক্ষেত্রবিশেষে ডেপুটি কমিশনার (ডিসি)। ডেপুটি কমিশনার একাধারে জেলা ম্যাজিস্ট্রেটের পদও অলঙ্কৃত করেন। এই পদাধিকার বলে তিনি জেলায় বিচার বিভাগের দায়িত্বপ্রাপ্ত, এবং কালেক্টর হিসেবে রাজস্ব আদায়ের দায়িত্বপ্রাপ্ত। সাধারণত ইন্ডিয়ান অ্যাডমিনিস্ট্রেটিভ সার্ভিসের কোনও আধিকারিক জেলাশাসক হলেও মাঝে মাঝে ওড়িশা সিভিল সার্ভিসের কোনও আধিকারিককেও এই দায়িত্ব দেওয়া হয়। জেলাশাসকের সহায়তা করেন রাজ্য সরকার কর্তৃক নিযুক্ত জেলা প্রশাসন পর্যায়ের বিভিন্ন আধিকারিক। এক একজন ইন্ডিয়ান পুলিশ সার্ভিস (আইপিএস) আধিকারিক এক একটি জেলার পুলিশ সুপারিন্‌টেন্ডেন্ট হিসেবে আইনের শাসন বজায় রাখার দায়িত্ব পালন করেন।
নিচে ওড়িশার বিভিন্ন জেলার রূপরেখার ছক দেওয়া হল।
রিচার্ড ব্লাহুত
রিচার্ড ব্লাহুত একজন মার্কিন প্রকৌশলী।
ব্লাহুত ১৯৩৭ সালের ৯ জুন নিউ জার্সিতে জন্মগ্রহণ করেন। তিনি এমআইটি থেকে তড়িৎ প্রকৌশলে বিএসসি, স্টিভেন্স ইন্সটিটিউট অব টেকনোলজি থেকে পদার্থবিজ্ঞানে এমএসসি এবং কর্নেল ইউনিভার্সিটি থেকে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৭৩ থেকে ১৯৯৪ সাল পর্যন্ত কর্নেল ইউনিভার্সিটিতে শিক্ষকতা করেন। তিনি ১৯৯৪ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে যোগদান করেন। তিনি ১৯৮২ সালে আইইইই ইনফরমেশন থিওরি সোসাইটির প্রেসিডেন্ট হিসবে দায়িত্ব পালন করেন। তিনি ১৯৯১ সালে আইইইই ফেলো নির্বাচিত হন।
জিম কে ওমুরা
জিম কে ওমুরা একজন তড়িৎ প্রকৌশলী।
ওমুরা এমআইটি থেকে তড়িৎ প্রকৌশলে ১৯৬২ সালে বিএসসি এবং ১৯৬৩ সালে এমএসসি ডিগ্রি লাভ করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬৬ সালে পিএইচডি ডিগ্রি লাভ করেন। তিনি ১৯৬৯ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ শিক্ষক হিসেবে যগদান করেন। তিনি ১৯৮১ সালে আইইইই ফেলো নির্বাচিত হন। তিনি ২০০৫ সালে আইইইই আলেক্সান্ডার গ্রাহাম বেল মেডেল লাভ করেন।
অস্ত্রোপচার
অস্ত্রোপচার একটি প্রাচীন চিকিৎসা ব্যবস্থা যাতে সুনির্ধারিত কার্যনিদেশীকা এবং শল্য প্রয়োগ পদ্ধতি ব্যবহারের মাধ্যমে রোগীর শারীরিক অসুস্হতার কারণ নির্ণয় অথবা/এবং চিকিৎসা করা হয়। এটি শল্যচিকিৎসা নামেও পরিচিত। সাধারণত যেসব ক্ষেত্রে অস্ত্রোপচার ব্যবহার করা হয়, সেগুলো হল - রোগ বা আঘাতের চিকিৎসা, শারীরিক সচলতা বা সৌন্দর্য্য বৃদ্ধি অথবা অবাঞ্ছিত শারীরিক ক্ষত সারিয়ে তোলা।
অস্ত্রপচার একটি প্রযুক্তি যা সংঘঠিত হয় শরীরের গঠন কলার মধ্যে হস্তক্ষেপের মাধ্যমে। একটি সাধারন নিয়ম, একটি কার্যপ্রনালি কে অস্ত্রপচার বলা হবে যখন এতে রোগীর শরীরের টিস্যূ কাটা জড়িত থাকে অথবা রোগীর পূর্বের বহন করা ক্ষত সারিয়ে তোলা হয় ক্ষত বন্ধ করার মাধ্যমে।অন্যান্য কার্যপ্রনালি সাধারনত এর বিধির অন্তরভুক্ত নয় যেমন,এনজিওপ্লাস্টি বা এন্ড্রোস্কোপি। এগুলোকে অস্ত্রপচার বিবেচনা করা যেতে পারে যদি তাতে সাধারন অস্ত্রপচার পদ্ধতি ব্যবহার করা হয়। অবেদন (anestesia), জীবানুনাশক (antiseptic), প্রতীকস্বরুপ অস্ত্রপচার যন্ত্র। এছাড়া suturing বা stapling কে অস্ত্রোপচারের জটিল পদ্ধতি বলে মনে করা হয়; তথাকথিত "অনাক্রমণাত্মক অস্ত্রপচার" সাধারণত ছেদন না করে পরিবর্জন করে গঠন বিচ্ছিন্ন করে (উদা:কর্নিয়া এর লেজার অপসারণ) অথবা একটি radiosurgical পদ্ধতি (উদাঃ একটি টিউমারের উদ্ভাস) কে বোঝায়।
এফ-নাম্বার
এফ-নাম্বার () হলো আলোক লেন্সের ফোকাস দৈর্ঘ্যের (focal length) সাথে ঐ লেন্সের ব্যাসার্ধের অনুপাত, যা লেন্সের আলোক গ্রহণ ক্ষমতা নির্দেশ করে। অনুপাত বিধায় এটি একটি এককবিহীন পরিমাপ। আলোকবিদ্যার এই ধারণাটি ফটোগ্রাফিতে খুবই প্রয়োজনীয় একটি বিষয়। কখনো কখনও একে ফোকাল অনুপাত, এফ-স্টপ কিংবা এপারচার বলে উল্লেখ করা হয়।
সাধারণতঃ এফ নাম্বার কে f এর সাথে অনুপাতিক হারে লেখা হয়, যেমনঃ f/N, যেখানে N হচ্ছে ‘এফ নাম্বার’। f/N এর মান যত কম হবে লেন্সের আলোক গ্রহণ ক্ষমতা তত বেশী হবে। উদাহরণস্বরূপ বলা যায়, এফ-নাম্বার f/N = ২.০ এর একটি লেন্স যে পরিমান আলো গ্রহণ করতে পারবে, এফ-নাম্বার f/N = ৪.০ এর একটি লেন্স তার অর্ধেক পরিমান আলো গ্রহণ করতে পারবে।
এফ নাম্বার নির্ণয়ে নিচের সুত্র ব্যবহৃত হয়ঃ
যেখানে f হচ্ছে লেন্সের ফোকাল দৈর্ঘ্য এবং D হচ্ছে লেন্সের ব্যাসার্ধ।
সতীশচন্দ্র পাকড়াশী
সতীশচন্দ্র পাকড়াশী (১৮৯৩ - ৩০ ডিসেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং বাঙালি সশস্ত্র বিপ্লববাদী।
সতীশচন্দ্র পাকড়াশীর জন্ম ব্রিটিশ ভারতে নরসিংদির মাধবদিতে। পিতার নাম জগদীশচন্দ্র পাকড়াশী।
ছাত্রাবস্থায় প্রখ্যাত বিপ্লবী ত্রৈলোক্যনাথ চক্রবর্তী মহারাজের সান্নিধ্যে এসে ১৪ বছর বয়েসে গুপ্ত বিপ্লবী দল অনুশীলন সমিতির সদস্য হন সতীশচন্দ্র। ১৯১১ সালে ম্যাট্রিক পরীক্ষায় পাশ করে ঐ বছরই অস্ত্র আইনে সশ্রম কারাদণ্ড ভোগ করেন। মুক্তি পেয়ে নরসিংদীতে ফিরে এসে আবার দলের কাজে গোপনে যোগ দেন। তাকে মালদহে পাঠানো হয়। ১৯১৪ সালে তিনি কলকাতা যান। সতীশ পাকড়াশী আইবি পুলিশের সুপারিন্টেডেন্টকে হত্যা করার দায়িত্ব নিয়েছিলেন কিন্তু পরিকল্পনা অনুযায়ী সুপারিন্টেডেন্টর বৈঠকখানায় বোমা নিক্ষেপ করা হলেও ভুলের কারণে নিক্ষিপ্ত বোমায় সতীশ নিজেই প্রচণ্ডভাবে আহত হন। রাজশাহী সায়েন্স কলেজের ছাত্ররা তাকে তাদের হোস্টেলে আশ্রয় দেন এবং চিকিৎসার ব্যবস্থা করেন। তার নামে ব্রিটিশ সরকার একাধিক রাজনৈতিক ডাকাতির অপরাধে ওয়ারেন্ট জারি করেছিল।
১৯১৭ সালে ঢাকায় পুলিশের দমননীতির জন্যে গা ঢাকা দেন সহকর্মী নলিনীকান্ত বাগচীর সাথে। আরো কয়েকজন সদস্য সহ তারা গৌহাটিতে গিয়ে সেখান থেকে সারা বাংলাদেশের সশস্ত্র বিপ্লবের কাজ পরিচালনা করতে থাকেন। পুলিশ ১২ জানুয়ারি ১৯১৮ তারিখে তাদের গোপন ঘাঁটি ঘিরে ফেললে তারা ৭ জন নিকটের নবগ্রহ পাহাড়ে পালিয়ে যান ও রিভলভার নিয়ে যুদ্ধ করতে থাকেন পুলিশবাহিনীর সাথে। ৫ জন ধরা পড়লেও তিনি ও নলিনীকান্ত বাগচি পালাতে সক্ষম হন। দুজনেই পদব্রজে কলকাতায় চলে আসেন। নলিনীকান্ত এর কিছুকাল পরেই ঢাকায় সম্মুখযুদ্ধে শহীদ হন।
১৯১৮ সালে কলকাতায় ধরা পড়লে তাকে প্রথমে প্রেসিডেন্সি জেল ও পরে রাজসাহী জেলে পাঠানো হয়। তিন বছর পরে মুক্তি পান। ১৯২৩ সালে সোভিয়েত রাশিয়া থেকে আগত বিপ্লবী অবনী মুখোপাধ্যায়ের সাথে তাকে রাশিয়ায় পাঠানোর চেষ্টা করে সমিতি তবে তা ব্যর্থ হয়। ১৯২৩ এর সেপ্টেম্বর মাসে তিনি আবার গ্রেফতার হন এবং রাজবন্দী হিসেবে ৫ বছর জেল খাটেন। এই সময় তিনি অলিপুর, মেদিনীপুর, ঢাকা, মহারাষ্ট্রের যারবেদা এবং কর্ণাটকের বেলগাঁও জেলে আটক থাকেন। ১৯২৯ এ মেছুয়াবাজার বোমা মামলায় গ্রেপ্তার হলে তার আন্দামানে দ্বীপান্তর হয়। ১৯৩৩ থেকে ছয় বছর সেলুলার জেলে বন্দী থাকেন। এই সময় তিনি কমিউনিজমে আকৃষ্ট হন। তার জীবনের ৩২ বছর কারান্তরালে কেটেছে। ১১ বছর আত্মগোপন করে ছিলেন।
জেলে কমিউনিস্ট কনসলিডেশন এর সভ্য ছিলেন। সমাজতন্ত্র ও সাম্যবাদ নিয়ে পড়াশোনা করতেন। কারামুক্তির পর ১৯৩৮ সালে ভারতের কমিউনিস্ট পার্টিতে যোগদান করেছিলেন তিনি। পার্টি নিষিদ্ধ হলে আত্মগোপন করেন। বক্সা দুর্গে বন্দী ছিলেন অন্যান্য কমিউনিস্ট বিপ্লবীদের সাথে। ১৯৬৪ সালে পার্টি ভাগ হলে তিনি ভারতের কমিউনিস্ট পার্টি (মার্ক্সবাদী)তে যোগ দেন। পরে পার্টির রাজ্য কমিটির সদস্য নির্বাচিত হন।
তার রচিত গ্রন্থ "'অগ্নিযুগের কথা"'। এছাড়া স্বাধীনতা ও অনুশীলন পত্রিকায় তিনি বহু লেখা লিখেছিলেন। ঢাকার প্রগতি লেখক সংঘের প্রবীন সদস্য ও বাংলাদেশ শহীদ প্রীতি সমিতির সভাপতিও ছিলেন।
বিপ্লবী সতীশচন্দ্র পাকড়াশী ৩০ ডিসেম্বর, ১৯৭৩ মারা যান।
আর. মাধবন
রঙ্গনাথান মাধবন (জন্ম: ১ জুন ১৯৭০) একজন ভারতীয় অভিনেতা, লেখক এবং ফিল্ম প্রযোজক। মাধবন দুটি ফিল্মফেয়ার এ্যাওয়ার্ড, একটি তামিলনাড়ু স্টেট ফিল্ম এ্যাওয়ার্ড পেয়েছেন। তিনি ভারতের অন্যতম অভিনেতা যিনি ভারতের একাধিক ভাষার ফিল্মে অভিনয় করেছেন, যদিও তিনি মূলত একজন তামিল চলচ্চিত্রাভিনেতা।
মাধবন তার অভিনয় জীবন শুরু করেন বিভিন্ন টিভি সিরিয়ালে অতিথি চরিত্রে অভিনয়ের মাধ্যমে, এর মধ্যে তিনি জী টিভিতে প্রচারিত 'বানেগি আপনি বাত' (১৯৯৬) তে অভিনয় করেন। এভাবে অনেক নাটক এবং বিজ্ঞাপনচিত্রে কাজ করার পর মাধবন তামিল চলচ্চিত্র শিল্পে কাজ করার সুযোগ পেয়ে যান মণি রত্নমের দ্বারা, মণি তাকে তার 'আলাইপায়ুদে' চলচ্চিত্রে মুখ্য ভূমিকায় অভিনয়ের প্রস্তাব দেন আর মাধবন রাজী হয়ে যান। পরের বছর তার গৌতম মেননের পরিচালনায় তামিল চলচ্চিত্র 'মিন্নালে' মুক্তি পায় আবার ঐ একই বছর তার এই চলচ্চিত্রের হিন্দি সংস্করণ 'র‍্যাহনা হে তেরে দিল মে' সাইফ আলী খান এর সঙ্গে মুক্তি পায়। এছাড়া মাধবন রং দে বাসন্তী (২০০৬) এবং থ্রী ইডিয়ট্স এর মত কিংবদন্তী হিন্দি চলচ্চিত্রে অভিনয় করার সুযোগ পেয়েছেন যেখানে তার সঙ্গে আমির খানও ছিলেন।
গৌতম মেনন
গৌতম বসুদেব মেনন (জন্মঃ ২৫ ফেব্রুয়ারী ১৯৭৩) যিনি তামিল ফিল্ম ইন্ডাস্ট্রিতে গৌতম মেনন হিসেবে পরিচিত একজন চলচ্চিত্র পরিচালক। তিনি অধিকাংশ ক্ষেত্রে তামিল ফিল্ম বানালেও কয়েকটি হিন্দি ও তেলুগু ফিল্ম বানিয়েছেন। তার বানানো অনেক চলচ্চিত্রই ব্যবসাসফল হয়েছে যেমনঃ তার সেমি-অটোবায়োগ্রাফিক্যাল ফিল্ম "ভারানাম আয়িরাম" (২০০৮), রোম্যান্টিক ঘরানার "মিন্নালে" (২০০১) এবং "ভিন্নাইতান্ডি ভারুভায়া" (২০১০), থ্রিলার ঘরানার "কাখা কাখা" (২০০৩), "ভেট্টাইয়াড়ু ভিলাইয়াড়ু" (২০০৬), "ইয়েন্নাই আরিন্দাল" (২০১৫) এবং "আচ্চাম ইয়েনবাদু মাডামাইয়াডা" (২০১৬)। "ভারানাম আয়িরাম" চলচ্চিত্রটি 'ন্যাশনাল ফিল্ম এ্যাওয়ার্ড ফর বেস্ট ফিচার ফিল্ম ইন তামিল' পুরস্কার জিতেছিলো। মেননের একটি প্রযোজনা প্রতিষ্ঠান আছে যার নাম হচ্ছে 'ফোটোন কথাস', এই 'ফোটোন কথাস' দ্বারা প্রযোজিত চলচ্চিত্র "তাঙ্গা মিঙ্গাল" (২০১৩) জাতীয় চলচ্চিত্র পুরস্কার জিতেছিলো।
শান্তশীলা পালিত
শান্তশীলা পালিত (২১.০৫.১২৮৯ বঙ্গাব্দ - ৮.০৫.১৩৫৮ বঙ্গাব্দ) ছিলেন গান্ধীবাদী জননেত্রী ও সমাজকর্মী।
পৈত্রিক নিবাস গোদা, গোবিন্দবাটি কালনা, বর্ধমান। স্বামী শরতচন্দ্র পালিত। শান্তশীলার পুত্র বিপ্লবী পঞ্চানন পালিত জেলে ব্রিটিশ পুলিশের অত্যাচারের ফলে শহীদ হন। অভয় আশ্রমের প্রানপুরুষ ডা: নৃপেন্দ্রনাথ বসু তার ভ্রাতা।
স্বামীর মৃত্যুর পর অসহযোগ আন্দোলনে ও কুমিল্লার অভয় আশ্রম এর সংগঠনমূলক কাজে আত্মনিয়োগ করেন শান্তশীলা। অভয় আশ্রমের জন্যে জমি দান করেছিলেন। তার জনসেবা তাকে কুমিল্লার জননেত্রী হিসেবে খ্যাত করে। লবন সত্যাগ্রহ পরিচালনা করে কারারুদ্ধ হয়েছিলেন। মুক্তির পরেও দেশ সেবা কাজে অবিচল থাকায় ব্রিটিশ সরকার তার বাড়ি দখল করে নিলে তিনি বাঁকুড়ায় চলে যান। সেখানে তার ত্যাগ ও সংগঠন প্রতিভার জন্যে সর্বজনশ্রদ্ধেয় ছিলেন।
জন সুলিভান মায়ো
জন সুলিভান মায়ো একজন মার্কিন প্রকৌশলী এবং বেল ল্যাবসের সপ্তম প্রেসিডেন্ট।
মায়ো ১৯৩০ সালের ২৬ ফেব্রুয়ারি নর্থ কারোলাইনার গ্রিনভিলে জন্মগ্রহণ করেন। তিনি নর্থ ক্যারোলাইনা স্টেট ইউনিভার্সিটি থেকে তড়িৎ প্রকৌশলে ১৯৫২ সালে বিএসসি, ১৯৫৩ সালে এমএসসি এবং ১৯৫৫ সালে পিএইচডি ডিগ্রি অর্জন করেন। তিনি ১৯৫৫ সালে বেল ল্যাবসে যগদান করেন। তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন।